Налшык Урысейм и къалэ нэхъыфIищым хабжэ
«Урысейм и къалэ нэхъыфIу цIыхубэм къалъытэр» фIэщыгъэр зиIэ Урысейпсо зэпеуэм ипкъ иткIэ пещэ онлайн-IэIэтым. Зэпеуэм къыщыхахынущ щIыналъэм и къалащхьэ нэхъ дахэр, адрейхэм фIыкIэ къахэщыр, зи дамыгъэхэр зиIэжыр.
ЗэкIэ наIуэ къызэрыхъуамкIэ, Къэбэрдей-Балъкъэрым и къалащхьэр ещанэ увыпIэм щытщ. «Урысейм и къалэ нэхъыфIу цIыхубэм къалъытэр» проектыр хуэунэтIащ зыхуэбгъадэ хъун щымыIэ тхыдэ, щэнхабзэ хъугъуэфIыгъуэхэмкIэ къулей къалэхэр наIуэ къэщIыныр.
Мы гъэм зэпеуэм хэтщ къэралым и къалэ 83-рэ. Абы бжьыпэр щызыубыдар дыгъэгъазэм и 31-м сыхьэт 15-м наIуэ къэхъуну аращ.
ДЖАТЭ Къантемыр.
